ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0987/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στο Ηνωμένο Βασίλειο

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 το Ηνωμένο Βασίλειο από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0583/97 υποβολή: Αλέξανδρος Αλαβάνος (GUE/NGL) προς την Επιτροπή (25 Φεβρουαρίου 1997)

Θέμα: Διακοπή εργασιών υδροδότησης της Αθήνας από τον Εύηνο

Σύμφωνα με δημοσιεύματα, οι εργασίες για το Φράγμα του Εύηνου - ένα έργο που θα έλυνε το πρόβλημα της υδροδότησης της Αθήνας - διεκόπησαν λίγους μήνες πριν παραδοθεί. Η ανάδοχος εταιρεία έκανε αίτηση διακοπής του έργου, λόγω διαφορών στο τεχνικό αντικείμενο και στο κόστος με το Υπουργείο Χωροταξίας και Δημοσίων Έργων.

Το Ταμείο Συνοχής το οποίο χρηματοδοτεί το έργο, φέρεται να είναι σε γνώση των εξελίξεων και η διακοπή της σύμβασης έγινε με τη σύμφωνη γνώμη του. Ερωτάται η Επιτροπή:

1. Εάν μπορεί να προσδιορίσει την αιτία των διαφορών που οδήγησαν σε διακοπή του έργου και

2. Ποιές διαδικασίες θα ακολουθηθούν, σε συνεργασία με την κυβέρνηση προκειμένου να ολοκληρωθεί το έργο;

Aπάντηση της κας Wulf-Mathies εξ ονόματος της Επιτροπής (7 Απριλίου 1997)

Η Επιτροπή ενημερώθηκε από τις ελληνικές αρχές σχετικά με τη διακοπή των εργασιών κατασκευής του φράγματος στον Εύηνο ποταμό, αλλά δεν έχει δώσει τη σύμφωνη γνώμη της όσον αφορά αυτό το θέμα.

Οι ελληνικές αρχές πληροφόρησαν εν τω μεταξύ την Επιτροπή σχετικά με μία υπουργική απόφαση η οποία επιτρέπει τη συνέχιση των εργασιών του εν λόγω έργου με τον υφιστάμενο ανάδοχο και κυρήσσει άκυρη την παύση των εργασιών.

Η Επιτροπή θα μεριμνήσει ώστε να αποπερατωθεί αυτό ο έργο με τους καλύτερους δυνατούς συμβατικούς και τεχνικούς όρους.
ΓΡΑΠΤΗ ΕΡΩΤΗΣΗ E-1530/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1994 έως το Δεκέμβριο 1994 στο κράτος της Ρηνανίας - Παλατινάτου (Γερμανία)

Για ποια μέτρα χορηγήθηκαν το έτος 1994 κοινοτικές ενισχύσεις προς τη Ρηνανία - Παλατινάτο και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1530/97, E-1531/97 και E-1532/97 (28 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0924/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με το Καμερούν

Μπορεί η Επιτροπή να αναφέρει ποιές πιστώσεις χορηγήθηκαν στο Καμερούν κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0888/97 υποβολή: Caroline Jackson (PPE) προς την Επιτροπή (12 Μαρτίου 1997)

Θέμα: Προώθηση και ασφάλεια των τοπικών γλωσσών και παραδόσεων καθώς και των μειονοτήτων

Θα μπορούσε η Επιτροπή να αναφέρει κατά πόσο το κονδύλι του προϋπολογισμού του 1997 που έχει προβλεφθεί για την προώθηση και ασφάλεια των τοπικών γλωσσών και παραδόσεων καθώς και των μειονοτήτων μπορεί να χρησιμοποιηθεί για τη στήριξη της γλώσσας εσπεράντο η οποία, όπως φρονούν οι υποστηρικτές της, μπορεί να διαδραματίσει σημαντικό ρόλο ως γλώσσα-γέφυρα ανάμεσα στους λαούς διαφορετικών παραδόσεων στην Ευρώπη;

Απάντηση της κας Cresson εξ ονόματος της Επιτροπής (11 Απριλίου 1997)

Η Επιτροπή διαχειρίζεται τη θέση του προϋπολογισμού B3-1006 για ενέργειες υπέρ τοπικών και μειoνοτικών γλωσσών και πολιτιστικών συνηθειών της Κοινότητας. Σύμφωνα με την πρόσκληση υποβολής προτάσεων 95/C 322/13 ((ΕΕ C 322, 2.12.1995. )) υποστηρίζονται γλώσσες οι οποίες είναι τοπικές και ομιλούνται κατά παράδοση από ένα μέρος του πληθυσμού ενός κράτους μέλους. Ο ορισμός αυτός αποκλείει γλώσσες μεταναστών καθώς και τεχνητά δημιουργημένες γλώσσες.

Βάσει αυτών, η Εσπεράντο δεν θεωρείται επιλέξιμη για Κοινοτική ενίσχυση.
ΓΡΑΠΤΗ ΕΡΩΤΗΣΗ E-0978/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Ισπανία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Ισπανία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0071/97 υποβολή: Josι Barros Moura (PSE) προς την Επιτροπή (24 Iανουαρίου 1997)

Θέμα: Αντίκτυπος της πολιτικής μεταφορών στην οικονομική και κοινωνική συνοχή

Η πρώτη έκθεση για τη συνοχή (COM(96)542), στην τελική της έκδοση, παραβλέπει ορισμένα καταφανή στοιχεία σύμφωνα με τα οποία: «Η βελτίωση του δικτύου μεταφορών - είτε οφείλεται στην ελευθέρωση είτε στα διευρωπαϊκά δίκτυα - ευνοεί μάλλον περισσότερο τις κεντρικές χώρες παρά αυτές που βρίσκονται στην περιφέρεια. Η ελευθέρωση σε ορισμένους τομείς (κυρίως των αεροπορικών μεταφορών) εξέθεσε τις επιχειρήσεις που είναι εγκατεστημένες σε χώρες της συνοχής στον ανταγωνισμό των αποτελεσματικότερων επιχειρήσεων των κεντερικών χωρών. Φαίνεται επίσης ότι η ελευθέρωση ενέχει τον κίνδυνο της διάβρωσης ορισμένων υπηρεσιών για κοινωνικούς λόγους, παρά τις υποχρεώσεις του δημοσίου τομέα. Εξακολουθεί να χρειάζεται μια πολιτική εποπτεία και η λήψη μέτρων για την ενσωμάτωση των στόχων της συνοχής στη διαμόρφωση των διαφόρων πολιτικών».

Πέρα από κάθε πραγματικότητα, η τελική μορφή της έκθεσης υποστηρίζει ακριβώς το αντίθετο. Το βέβαιο είναι ότι τα διευρωπαϊκά δίκτυα θα μπορέσουν να συμβάλουν στην ενίσχυση της συνοχής μόνον εάν δοθεί προτεραιότητα στην πρόσβαση των απομακρυσμένων περιφερειών. Οι δυσκολίες της ελευθέρωσης των αεροπορικών μεταφορών είναι σαφώς εντονότερες στις χώρες της συνοχής.

Μπορεί η Επιτροπή να εξηγήσει τον τρόπο με τον οποίο παρουσιάζει τα πράγματα, που όπως προκύπτει και από άλλα σημεία της ίδιας έκθεσης, υποβαθμίζει τους στόχους της οικονομικής και κοινωνικής συνοχής και ιδιαίτερα της μείωσης των αναπτυξιακών ανισοτήτων μεταξύ χωρών και περιφερειών;

Aπάντηση της κας Wulf-Mathies εξ ονόματος της Επιτροπής (13 Μαρτίου 1997)

Στην ανάλυσή της στον τομέα των μεταφορών στην πρώτη έκθεση για τη συνοχή, η Επιτροπή προσπάθησε να δώσει μια αντικειμενική εικόνα για τις επιπτώσεις της πολιτικής στον τομέα αυτό. Στην έκθεση αποδεικνύεται ότι η απελευθέρωση των μεταφορών και τα διευρωπαϊκά δίκτυα έχουν θετικές επιπτώσεις στην ανάπτυξη των δικτύων σε ολόκληρη την Κοινότητα.

Στην έκθεση αποδεικνύεται επίσης ότι πρέπει να ληφθούν τα κατάλληλα συνοδευτικά μέτρα για να εξασφαλιστούν τα καλύτερα δυνατά αποτελέσματα από πλευράς συνοχής μέσω των διευρωπαϊκών δικτύων. Στην έκθεση παρουσιάζονται τα αποτελέσματα της έρευνας σχετικά με την ανάπτυξη της μεταφοράς των επιβατών στο πλαίσιο των διευρωπαϊκών δικτύων. Φαίνεται καθαρά ότι η πρόσβαση στις πιο απομακρυσμένες και μειονεκτικές περιφέρειες θα αυξηθεί σε απόλυτους όρους, παρόλο που ορισμένες αστικές κεντρικές περιοχές θα ωφεληθούν περισσότερο απ' ότι οι απομακρυσμένες περιφέρειες.

Όσον αφορά τη διαδικασία της ελευθέρωσης, η έκθεση αναφέρει τον πιθανό κίνδυνο διάβρωσης των υπηρεσιών οι οποίες παρόλο που είναι οικονομικά ασύμφορες, είναι σημαντικές για κοινωνικούς και περιφερειακούς λόγους. Υπογραμμίζεται ο ρόλος των δημοσίων υπηρεσιών σε κανονιστικό πλαίσιο. Στο πλαίσιο αυτό, στην έκθεση αναλύεται ειδικότερα η κατάσταση των κρατών μελών συνοχής σε σχέση με την απελευθέρωση των μεταφορών και αναφέρεται ότι για τις χώρες αυτές ο ρόλος των δημοσίων υπηρεσιών είναι ιδιαίτερα σημαντικός για να εξασφαλιστεί το επίπεδο των υπηρεσιών.
ΓΡΑΠΤΗ ΕΡΩΤΗΣΗ E-0547/97 υποβολή: Johanna Maij-Weggen (PPE) προς την Επιτροπή (21 Φεβρουαρίου 1997)

Θέμα: Καθυστέρηση στην κατασκευή παλαιστινιακού λιμένος στην ακτή της λωρίδος της Γάζης

Μπορεί να ζητήσει η Επιτροπή διευκρινίσεις από την Ισραηλινή κυβέρνηση σχετικά με τις συνεχώς δημιουργούμενες καθυστερήσεις για την κατασκευή λιμένος στην ακτή της λωρίδος της Γάζης, παρά το γεγονός ότι το χρηματικό ποσό για την κατασκευή του λιμένος έχει διατεθεί από πόρους των κρατών μελών της Ε.Ε. (κυρίως της Ολλανδίας);

Απάντηση του κ. Marin εξ ονόματος της Επιτροπής (14 Μαρτίου 1997)

Το θέμα της κατασκευής λιμένος στην Γάζα βρίσκεται επικεφαλής των θεμάτων της ημερήσιας διάταξης των διαπραγματεύσεων μεταξύ του Ισραήλ και της Οργάνωσης Απελευθέρωσης της Παλαιστίνης. Έχει συσταθεί ειδική μεικτή επιτροπή εργασίας για τον λιμένα της Γάζας μεταξύ Ισραηλινών και Παλαιστινίων. Η Επιτροπή πιστεύει ότι καταβάλλεται κάθε δυνατή προσπάθεια και από τα δύο μέρη για να αντιμετωπιστεί το θέμα των καθυστερήσεων στο οποίο αναφέρεται το Αξιότιμο Μέλος του Κοινοβουλίου.

Παρόλο που υπό την στενή έννοια, αυτές οι συζητήσεις διεξάγονται σε διμερή βάση, ο ειδικός απεσταλμένος της Ένωσης στη Μέση Ανατολή έχει επανειλημμένα τονίσει την σημασία που αποδίδει η Ένωση στην κατασκευή του λιμένα. Πράγματι,τόσο ο ίδιος όσο το επιτελείο του συμμετέχουν στις προσπάθειες για επίτευξη συμφωνίας σχετικά με αυτό το θέμα.
ΓΡΑΠΤΗ ΕΡΩΤΗΣΗ E-0603/97 υποβολή: Alex Smith (PSE) προς το Συμβούλιο (27 Φεβρουαρίου 1997)

Θέμα: Προγραμματισθείσες συνεδριάσεις του Συμβουλίου

Σε ποιές συνεδριάσεις του Συμβουλίου υπό την ολλανδική προεδρία θα είναι ελεύθερη η πρόσβαση για το κοινό και τον Τύπο;

Προτίθεται το Συμβούλιο να εκδώσει και να διανείμει ενωρίτερα από ό,τι μέχρι τούδε λεπτομερείς ημερήσιες διατάξεις για τις προγραμματισθείσες συνεδριάσεις του Συμβουλίου;

Απάντηση (20 Μαΐου 1997)

1. Επισυνάπτεται κατωτέρω για τον αξιότιμο κ. βουλευτή ο κατάλογος των ερωτήσεων επί των οποίων έχει διεξαχθεί η ενδέχεται να διεξαχθεί δημόσια συζήτηση στη διάρκεια των συνόδων του Συμβουλίου κατά το πρώτο εξάμηνο του 1997.

Διεξαχθείσες δημόσιες συζητήσεις

>TABLE>

Προβλεπόμενες δημόσεις συζητήσεις (ο κατάλογος ενδέχεται να τροποποιηθεί)

>TABLE>

2. Δυνάμει του άρθρου 2 του εσωτερικού κανονισμού του Συμβουλίου, η Προεδρία καταρτίζει την προσωρινή ημερήσια διάταξη εκάστης συνόδου. Η ημερήσια διάταξη αποστέλλεται στα άλλα μέλη του Συμβουλίου και την Επιτροπή, το αργότερο 14 ημέρες πριν από την έναρξη της Συνόδου

Πέραν της διανομής τους στον Τύπο, οι εν λόγω ανακοινώσεις διαβιβάζονται στις υπηρεσίες ενημέρωσης των άλλων οργάνων, συμπεριλαμβανομένου του Ευρωπαϊκού Κοινοβουλίου. Ταυτόχρονα διατίθενται στο κοινό με ηλεκτρονικά μέσα, ιδίως μέσω της διοργανικής βάσης δεδομένων «Rapid» η πρόσβαση της οποίας γίνεται μέσω Ιντερνέτ.

Η Υπηρεσία τύπου της Γενικής Γραμματείας του Συμβουλίου αναπτύσσει τώρα τη δική της θέση στο Ιντερνέτ και θα είναι σε θέση να εξασφαλίζει η ίδια τη διανομή των ανακοινώσεώ της στον Τύπο άμεσα με το μέσο αυτό.
ΓΡΑΠΤΗ ΕΡΩΤΗΣΗ E-1015/97 υποβολή: Anne Andrι-Lιonard (ELDR) προς την Επιτροπή (19 Μαρτίου 1997)

Θέμα: Πρόγραμμα Med-Mιdia

Μετά την Υπουργική Διάσκεψη του 1995 στη Βαρκελώνη, η Επιτροπή, σύμφωνα με τις κατευθύνσεις που εδόθησαν από τα κράτη μέλη της Ευρωπαϊκής Ένωσης και των εταίρων τους στα πλαίσια των προγραμμάτων MED, αποφάσισε να αναθεωρήσει τους τρόπους παρέμβασης του Med-Mιdia.

Τούτο είχε ως αποτέλεσμα να μπλοκαριστούν τα κονδύλια για τις δράσεις Med-Mιdia και να προκληθούν έτσι δυσκολίες σε ορισμένους οικονομικούς παράγοντες, επιχειρηματίες των έργων που πραγματοποιούνται με την οικονομική στήριξη του Med-Mιdia. Το ίδιο ισχύει για ορισμένες κινηματογραφικές συμπαραγωγές των οποίων η χρηματοδότηση και η παραγωγή είναι αδύνατες χωρίς τη στήριξη του Med-Mιdia.

Είναι ενήμερη η Επιτροπή για τις δυσκολίες και τις ζημίες που υφίστανται οι εν λόγω επιχειρηματίες (παραγωγοί κινηματογραφικών ταινιών) λόγω μη είσπραξης των υποσχημένων κονδυλίων; Μπορεί να ενημερώσει το Ευρωπαϊκό Κοινοβούλιο για τους νέους τρόπους παρέμβασης του Med-Mιdia και να δηλώσει πότε θα τεθούν σε εφαρμογή οι νέες διαδικασίες και πότε θα αποδεσμευθούν τα κονδύλια για το 1997;

Απάντηση του κ. Marin εξ ονόματος της Επιτροπής (5 Μαΐου 1997)

Η Επιτροπή εγκαθιδρύει αυτή τη στιγμή ένα νέο σύστημα διαχείρισης για τα προγράμματα της αποκεντρωμένης συνεργασίας στην περιοχή της Μεσογείου, ύστερα από έκθεση του Ελεγκτικού Συνεδρίου και τη στήριξη των υπουργών Εξωτερικών κατά την ευρω-μεσογειακή διάσκεψη της Βαρκελώνης, τον Νοέμβριο του 1995, στην αποκεντρωμένη συνεργασία, τονίζοντας τη σημασία που αποδίδεται σ'αυτό το είδος συνεργασίας.

Η Επιτροπή έχει γνώση των δυσκολιών που δημιουργεί το πάγωμα σε ορισμένους συμμετέχοντες στα προγράμματα για την αποκεντρωμένη συνεργασία στη Μεσόγειο. Ωστόσο, ένα προσωρινό μπλοκάρισμα των προγραμμάτων ήταν αναγκαίο για να εξασφαλιστεί η διαφάνεια και αποτελεσματικότητα του συστήματος διαχείρισης.

Η Επιτροπή θα ενημερώσει το Κοινοβούλιο σχετικά με όλα τα αποτελέσματα πριν από την επανέναρξη των προγραμμάτων Med.
ΓΡΑΠΤΗ ΕΡΩΤΗΣΗ E-0594/97 υποβολή: Leen van der Waal (I-EDN) προς την Επιτροπή (25 Φεβρουαρίου 1997)

Θέμα: Οδική μεταφορά εμπορευματοκιβωτίων 45 ποδών

Το ολλανδικό Συμβούλιο Οδών και Υδάτων στη γνωμοδότησή του με θέμα τις συνδυασμένες διευρωπαϊκές οδικές μεταφορές προς τον ολλανδό Υπουργό Μεταφορών και Υδάτων αναφέρει ότι η απαγόρευση της μεταφοράς εμπορευματοκιβωτίων 45 ποδών οδικώς θα έχει αρνητικές επιπτώσεις στην ανάπτυξη των συνδυασμένων θαλασσίων μεταφορών μικρών αποστάσεων.

1. Συμμερίζεται η Επιτροπή την ανωτέρω άποψη;

2. Εάν ναι, προτίθεται η Επιτροπή να καταθέσει προτάσεις στο Συμβούλιο και την Επιτροπή ώστε να εξακολουθήσει να υπάρχει η δυνατότητα μεταφοράς εμπορευματοκιβωτίων 45 ποδών οδικώς;

3. Ποιά άλλα μέτρα λαμβάνονται προς το παρόν σε διεθνές επίπεδο για την προώθηση των εξελίξεων στις συνδυασμένες θαλάσσιες μεταφορές μικρών αποστάσεων;

Απάντηση του κ. Kinnock εξ ονόματος της Επιτροπής (10 Απριλίου 1997)

Η οδηγία 96/53/ΕΚ του Συμβουλίου της 25 Ιουλίου 1996 (σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές ((ΕΕ L 235, 17.9.1996. ))) καθορίζει δύο όρια όσον αφορά το μήκος των ημιρυμουλκουμένων. Ως πρώτο όριο καθορίζεται ότι η μέγιστη απόσταση μεταξύ του πείρου ζεύξης και του οπίσθιου μέρους του ημιρυμουλκουμένου είναι 12 μέτρα και, δεύτερον, απαιτείται να μην υπερβαίνει τα 2,04 μέτρα η οριζόντια απόσταση εμπρός από τον πείρο ζεύξης. Επιπλέον, στην οδηγία αναφέρεται σαφώς ότι για τους σκοπούς της οδηγίας οι ανωτέρω ανώτατες διαστάσεις ισχύουν επίσης για τα εμπορευματοκιβώτια και τα εναλλάξιμα αμαξώματα (έτσι ώστε να μην είναι δυνατόν να παρακάμπτονται τα όρια με προεξέχοντα ημιρυμουλκούμενα).

Κατά συνέπεια ευσταθεί ο ισχυρισμός ότι τα «συνήθη» εμπορευματοκιβώτια 45 ποδών δεν θα πληρούν τις απαιτήσεις της οδηγίας και, ως εκ τούτου, δεν θα επιτρέπεται να μεταφέρονται οδικώς στο μέλλον. Ωστόσο, θα επιτρέπεται η οδική μεταφορά των ήδη υπαρχόντων εμπορευματοκιβωτίων 45 ποδών εφόσον τούτο επιτρέπεται βάσει εθνικής νομοθεσίας- μέχρι την 31 Δεκεμβρίου 2006.

Επιπλέον, η Επιτροπή είναι ενήμερη του γεγονότος ότι έχουν σχεδιαστεί εκ νέου εμπορευματοκιβώτια 45 ποδών με στρογγυλεμένες γωνίες. Με τον τρόπο αυτό θα καταστεί δυνατό να πληρούνται οι προαναφερόμενες απαιτήσεις και έτσι να μπορούν να μεταφερθούν οδικώς σε όλη την Κοινότητα σύμφωνα με την οδηγία 96/53/ΕΚ.

Βάσει των προαναφερομένων, ο κλάδος των θαλασσίων μεταφορών μικρών αποστάσεων εξεύρε τον τρόπο που καθιστά δυνατή τη συμμόρφωση προς την οδηγία των εμπορευματοκιβωτίων 45 ποδών όταν μεταφέρονται οδικώς, έτσι ώστε η Επιτροπή θεωρεί ότι η οδηγία δεν θα έχει αρνητικές επιπτώσεις στην θαλάσσια μεταφορά μικρών αποστάσεων, και ότι δεν χρειάζεται να εξετάσει τη δυνατότητα τροποποίησης της οδηγίας.
ΓΡΑΠΤΗ ΕΡΩΤΗΣΗ E-0539/97 υποβολή: Daniel Varela Suanzes-Carpegna (PPE) προς την Επιτροπή (21 Φεβρουαρίου 1997)

Θέμα: Επιστροφές για το ελαιόλαδο που χρησιμοποιείται στην παραγωγή κονσερβών ιχθύων στην ΕΕ

Η Επιτροπή μελετά επί του παρόντος τη μεταρρύθμιση του τομέα του ελαιολάδου, στο πλαίσιο της οποίας υπάρχει η σκέψη να ληφθούν υπόψη όλα όσαν έχουν σχέση με τη χρησιμοποίηση ελαιολάδυου στις κονσέρβες ιχθύων.

Τί είδους αντισταθμιστικά μέτρα μελετά η σκέπτεται να λάβει υπόψη η Επιτροπή υπέρ της κονσερβοποιΐας που χρησιμοποιεί στην παραγωγή της ελαιόλαδο, ώστε να κατασετί δυνατή η εξισορρόπηση της σημερινής τιμής ελαιολάδου στην ΕΕ με την τιμή του προϊόντος στη διεθνή αγορά;

Απάντηση του κ. Fischler εξ ονόματος της Επιτροπής (20 Μαρτίου 1997)

Η υφιστάμενη κοινή οργάνωση αγοράς (ΚΟΑ) του ελαιολάδου προβλέπει τη χορήγηση επιστροφής στην παραγωγή για το ελαιόλαδο που χρησιμοποιείται για την παρασκευή ορισμένων κονσερβών (άρθρο 20α του κανονισμού αριθ. 136/66/ΕΟΚ) του Συμβουλίου, της 22ας Σεπτεμβρίου 1996, περί δημιουργίας κοινής οργάνωσης αγοράς στον τομέα των λιπαρών ουσιών ((ΕΕ 172 της 30.09.1966. ))).

Το ποσό της επιστροφής στην παραγωγή καθορίζεται βάσει της διαφοράς που υπάρχει μεταξύ των τιμών που εφαρμόζονται στη διεθνή αγορά και στην κοινοτική αγορά.

Η Επιτροπή υπέβαλε στις 12 Φεβρουαρίου 1997 σημείωμα στο Συμβούλιο και στο Κοινοβούλιο σχετικά με τον τομέα των ελιών και του ελαιολάδου (συμπεριλαμβανομένων των οικονομικών, πολιτιστικών, περιφερειακών, κοινωνικών και περιβαλλοντικών ((COM(97) 57 )) πτυχών, την παρούσα κοινή οργάνωση αγοράς, την ανάγκη αναθεώρησης και τις προτεινόμενες λύσεις. Δεν προβλέπεται καμία τροποποίηση του υφιστάμενου καθεστώτος σχετικά με την επιστροφή στην παραγωγή στο πλαίσιο των διαφόρων επιλογών που υποβλήθηκαν. Το γεγονός αυτό δεν προδικάζει πιθανές προσαρμογές του εν λόγω καθεστώτος στην πρόταση τροποποίησης της ΚΟΑ που πρέπει να υποβληθεί για την περίοδο εμπορίας 1998/1999.
ΓΡΑΠΤΗ ΕΡΩΤΗΣΗ E-0226/97 υποβολή: Johanna Maij-Weggen (PPE) προς το Συμβούλιο (6 Φεβρουαρίου 1997)

Θέμα: Αποστολή υψηλού επιπέδου στη Νιγηρία από την ολλανδική προεδρία

Μπορεί το Συμβούλιο να επιβεβαιώσει ότι η ολλανδική προεδρία σύντομα θα οργανώσει αποστολή υψηλού επιπέδου στη Νιγηρία;

Γνωρίζει το Συμβούλιο ότι η κατάσταση της δημοκρατίας καθώς και η κατάσταση των ανθρωπίνων δικαιωμάτων στη Νιγηρία δεν έχουν παρουσιάσει καμία βελτίωση τον τελευταίο καιρό, παρόλα τα μέτρα που έχει λάβει η Ένωση;

Γνωρίζει το Συμβούλιο ότι το στρατιωτικό καθεστώς της Νιγηρίας ασκεί πιέσεις σε όλο και μεγαλύτερο αριθμό Αφρικανικών χωρών, απειλώντας με κυρώσεις όσον αφορά τον εφοδιασμό με πετρέλαιο και άλλα σχέδια οικονομικής συνεργασίας, εάν οι χώρες αυτές δεν υποστηρίζουν τη Νιγηρία;

Γνωρίζει το Συμβούλιο ότι στις αρχές Φεβρουαρίου ορισμένοι Υπουργοί Εξωτερικών χωρών της Βρετανικής Κοινοπολιτείας θα συνέλθουν στο Λονδίνο για να συζητήσουν τη λήψη πρόσθετων μέτρων για τη Νιγηρία;

Γνωρίζει το Συμβούλιο ότι το Ευρωπαϊκό Κοινοβούλιο έχει επανειλημμένως ζητήσει τη λήψη αυστηρότερων μέτρων, μεταξύ των οποίων, και τον πετρελαϊκό αποκλεισμό της Νιγηρίας;

Ποιός είναι ο σκοπός της αποστολής της ολλανδικής προεδρίας;

Απάντηση (27 Μαΐου 1997)

Το Συμβούλιο επί του παρόντος δεν έχει υπόψη του καμία πρόταση αποστολής αντιπροσωπείας στη Νιγηρία.

Το Συμβούλιο παρακολουθεί εκ του σύνεγγυς τα γεγονότα στη Νιγρία και γνωρίζει ότι, παρά τα μέτρα που έλαβε η Ενωση, η κατάσταση όσον αφορά τη δημοκρατία και τα ανθρώπινα δικαιώματα στη Νιγηρία συνεχίζει να μην είναι ικανοποιητική.

Το Συμβούλιο δεν έχει πληροφορίες για τον ισχυρισμό της κας βουλευτού ότι η στρατιωτική κυβέρνηση της Νιγηρίας ασκεί πιέσεις σε ολοένα και περισσότερες αφρικανικές χώρες να υποστηρίξουν τη Νιγηρία, απειλώντας τις με κυρώσεις εάν δεν το πράξουν.